
CONSILIUL JUDEŢEAN
HOTĂRÂRE
privind aprobarea instituirii restricţiei temporare de circulaţie, respectiv interzicerea accesului vehiculelor rutiere cu masa totală mai mare de 3,5 tone pe drumul judeţean „DJ 172D,  km 0+000-5+115, Mureşenii Bârgăului - Colibiţa, (lot 1, tronson 1)”

  Consiliul Judeţean Bistriţa-Năsăud, întrunit în şedinţă ordinară în data de 31.07.2017, în prezenţa a 27 consilieri judeţeni;

  Având în vedere:
- expunerea de motive nr. IX/11648/17.07.2017 a Preşedintelui Consiliului Judeţean Bistriţa-Năsăud;
- raportul comun nr.VB/12074/24.07.2017 al Direcţiei tehnice, investiţii, lucrări publice și al Direcției administrație locală din cadrul Consiliului Judeţean Bistriţa-Năsăud;
- nota de fundamentare nr. VB/11643/17.07.2017 a Direcţiei tehnice, investiţii, lucrări publice din cadrul Consiliului Judeţean Bistriţa-Năsăud; 


- adresa nr. 145381/24.07.2017 a Inspectoratului de Poliţie al Judeţului Bistriţa-Năsăud, Serviciul rutier, înregistrată la Consiliul Judeţean Bistriţa-Năsăud cu nr. V/12110/24.07.2017, prin care se informează asupra eliberării acordului de restricţii de circulaţie solicitat, precum şi condiţiile eliberării;

- adresa nr. 1783/21.07.2017 a Direcţiei Regionale Drumuri şi Poduri Cluj, Secţia Drumuri Naţionale Bistriţa, înregistrată la Consiliul Judeţean Bistriţa-Năsăud cu nr. V/12057/24.07.2017, prin care se comunică acordul cu privire la amplasarea temporară de semnalizări;


- adresa nr. 199/21.07.2017 a S.C. Drumex S.R.L. Cluj-Napoca, înregistrată la Consiliul Judeţean Bistriţa-Năsăud cu nr. V/12058/24.07.2017 privind punctul de vedere al proiectantului asupra restricţiilor de circulaţie pe DJ 172D, Lot 1, Tronson 1;


- adresa Consiliul Judeţean Bistriţa-Năsăud nr. VB/12091/24.07.2017, către Primăria Prundu Bîrgăului, având ca obiect solicitare sprijin în vederea informării asupra restricţiilor instituite; 


- adresa Consiliul Judeţean Bistriţa-Năsăud nr. VB/12090/24.07.2017, către Primăria Tiha Bîrgăului, având ca obiect solicitare sprijin în vederea informării asupra restricţiilor instituite; 

- adresa Consiliul Judeţean Bistriţa-Năsăud nr. VB/12088/24.07.2017, către Primăria Bistriţa Bîrgăului, având ca obiect solicitare sprijin în vederea informării asupra restricţiilor instituite; 


- prevederile Hotărârii Consiliului Județean Bistrița-Năsăud nr. 141/2016 pentru modificarea și completarea Hotărârii Consiliului Județean Bistrița-Năsăud nr. 134/06.11.2015 privind aprobarea Documentaţiei pentru avizarea lucrărilor de intervenţie, revizuită și actualizată şi a Indicatorilor Tehnico-Economici aferenţi obiectivului „Modernizare DJ 172D:  Mureșenii Bârgăului (DN 17) - Lac Colibița - Colibița - Bistrița Bârgăului (DN 17) - (DN 17) Josenii Bârgăului - Strâmba - Ilva Mică (DN 17D) - Poiana Ilvei - Măgura Ilvei - Ilva Mare - Lunca Ilvei - limită judeţ Suceava, judeţul Bistriţa-Năsăud” („Poarta Transilvaniei”);
 
- prevederile Hotărârii Consiliului Județean Bistrița-Năsăud nr. 89/2017 pentru aprobarea Documentaţiei pentru avizarea lucrărilor de intervenţie reactualizată şi a Indicatorilor Tehnico-Economici aferenţi obiectivului „Modernizare DJ 172D: Mureșenii Bârgăului (DN 17) - Lac Colibița - Colibița - Bistrița Bârgăului (DN 17) - (DN 17) Josenii Bârgăului - Strâmba - Ilva Mică (DN 17D) - Poiana Ilvei - Măgura Ilvei - Ilva Mare - Lunca Ilvei - limită judeţ Suceava, judeţul Bistriţa-Năsăud” – LOT 1 – Tronson 2: km 5+115 – 11+578”;
        - prevederile art. 22, art. 44, art. 61, art. 61^2 din Ordonanţa Guvernului nr. 43/1997 privind regimul drumurilor, republicată, cu modificările şi completările ulterioare;

- prevederile art. 5, alin. 7, art. 29, art. 30, art. 33, alin. (1) din Ordonanţa de urgenţă a Guvernului nr. 195/2002 privind circulaţia pe drumurile publice, republicată, cu modificările şi completările ulterioare;


- prevederile art. 4, alin. (1) din Anexa 1 la Hotărârea Guvernului nr.1391/2006 pentru aprobarea Regulamentului de aplicare a Ordonanţei de urgenţă a Guvernului nr. 195/2002 privind circulaţia pe drumurile publice, cu modificările şi completările ulterioare;

- prevederile art. 15, din Ordonanţa Guvernului nr. 2/2001 privind regimul juridic al contravenţiilor, cu modificările şi completările ulterioare;
        - prevederile Ordinului ministrului de interne şi ministrului transporturilor nr. 1112/411 din 4 aprilie 2000 pentru aprobarea Normelor metodologice privind condiţiile de închidere a circulaţiei şi de instituire a restricţiilor de circulaţie în vederea executării de lucrări în zona drumului public şi/sau pentru protejarea drumului;

- prevederile Legii nr. 213/1998 privind bunurile proprietate publică, cu modificările şi completările ulterioare;

- prevederile Hotărârii Guvernului nr. 540/2000 privind aprobarea încadrării în categorii funcţionale a drumurilor publice şi a drumurilor de utilitate privată deschise circulaţiei publice, cu modificările şi completările ulterioare;

- raportul nr. IBa/12574/31.07.2017 al Comisiei de administraţie;

- raportul nr. IBa/12577/31.07.2017 al Comisiei de urbanism.


În temeiul prvederilor art. 49, art. 91, alin. (1), lit. f), art. 97, alin. (1) și art. 115 alin. (1) lit. c) din Legea nr. 215/2001 Legea administraţiei publice locale, republicată, cu modificările şi completările ulterioare; 
HOTĂRĂŞTE:
         Art.1. (1) Se aprobă instituirea restricţiei temporare de circulaţie pe drumul judetean „DJ 172D, km 0+000-5+115, Mureşenii Bârgăului - Colibiţa, (lot 1, tronson 1)”, în perioada 15.08.2017-15.08.2027 şi anume, interzicerea accesului vehiculelor rutiere, altele decât cele destinate exclusiv transportului de persoane, cu masa totală mai mare de 3,5 tone.

(2) Prevederile alin. (1) nu se aplică pentru vehiculele prevăzute în Anexa la prezenta hotărâre, care face parte integrantă din aceasta.


(3) În sensul prezentei hotărâri, prin vehicul rutier, altul decât cel destinat exclusiv transportului de persoane, se înţelege orice autovehicul rutier înmatriculat, având cel puţin două axe, sau orice ansamblu format dintr-un autovehicul şi semiremorca ori remorcile tractate de acesta.

(4) Se stabileşte ca traseu alternativ, sectorul de drum DJ 172, Colibiţa-Prundu Bârgăului, km 18+045-35+055, în lungime totală de 17,01 km, având caracteristicile funcţionale ale unui drum judeţean. 

Art.2. Semnalizarea rutieră a restricţiei prevăzute la art. 1, alin. (1), precum şi semnalizarea rutieră de orientare a participanţilor la trafic se realizează prin grija Serviciului administrare drumuri, lucrări publice din cadrul aparatului de specialitate al Consiliului Judeţean Bistriţa-Năsăud.

Art.3. (1) Încălcarea restricţiei instituite potrivit art. 1 din prezenta hotărâre constituie contravenţie şi se sancţionează cu amendă, în condiţiile Ordonanţei Guvernului nr. 43/1997 privind regimul drumurilor, republicată, cu modificările şi completările ulterioare.

(2) Constatarea contravenţiilor şi aplicarea sancţiunilor pentru nerespectarea restricţiei, instituite potrivit art. 1 din prezenta hotărâre, se fac de către:
        
a) poliţia rutieră;

b) personalul din cadrul aparatului de specialitate al Consiliului Judeţean Bistriţa-Năsăud, desemnat prin dispoziţie a preşedintelui consiliului judeţean.
Art.4. Prezenta hotărâre va fi adusă la cunoştinţă publică prin publicare pe site-ul Consiliului Judeţean Bistriţa-Năsăud, mass-media scrisă şi Monitorul Oficial al judeţului Bistriţa-Năsăud. 
        Art.5.  Prezenta hotărâre a fost adoptată cu un număr de 27 voturi „pentru”.
Art.6. Cu ducerea la îndeplinire a prevederilor prezentei hotărâri se încredinţează Direcţia tehnică, investiţii, lucrări publice - Serviciul administrare drumuri, lucrări publice, Direcţia economică, Direcţia administraţie locală – Serviciul administraţie şi relaţii publice şi Direcția dezvoltare durabilă și relații externe din cadrul Consiliului Judeţean Bistriţa-Năsăud.
Art.7  Prezenta hotărâre se comunică de către Serviciul administraţie şi relaţii publice cu:
· Direcţia tehnică, investiţii, lucrări publice - Serviciul administrare drumuri, lucrări publice;

· Direcția economică;

· Direcția dezvoltare durabilă şi relaţii externe;
· Direcţia administraţie locală – Serviciul administraţie şi relaţii publice;

· Inspectoratul de Poliţie al Judeţului Bistriţa-Năsăud, Serviciul rutier;
· Direcţia Regională Drumuri şi Poduri Cluj - Secţia drumuri naţionale Bistriţa;
· Primăria Comunei Bistriţa Bârgăului;
· Primăria Comunei Tiha Bârgăului;

· Primăria Comunei Prundu Bârgăului;
· Instituţia Prefectului judeţul Bistriţa-Năsăud.
PREŞEDINTE,





Contrasemnează:
EMIL RADU MOLDOVAN

